CELEX: 32004R1471
Language: da
Date: 2004-08-18 00:00:00
Title: Kommissionens forordning (EF) nr. 1471/2004 af 18. august 2004 om ændring af bilag XI til Europa-Parlamentets og Rådets forordning (EF) nr. 999/2001 for så vidt angår import af hjortekødsprodukter fra Canada og USA(EØS-relevant tekst)

19.8.2004   
            
            
               DA
            
            
               Den Europæiske Unions Tidende
            
            
               L 271/24
            
         
      KOMMISSIONENS FORORDNING (EF) Nr. 1471/2004
   af 18. august 2004
   om ændring af bilag XI til Europa-Parlamentets og Rådets forordning (EF) nr. 999/2001 for så vidt angår import af hjortekødsprodukter fra Canada og USA
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               Der er anmeldt tilfælde af chronic wasting disease hos opdrættede og vildtlevende hjorte, herunder elsdyr, i Canada og USA. Der er indtil nu ikke bekræftet tilfælde af denne sygdom i andre lande.
            
         
               (2)
            
            
               I sin udtalelse af 6.-7. marts 2003 anbefalede Den Videnskabelige Styringskomité, at der blev indført en forstærket beskyttelse af folke- og dyresundheden i Fællesskabet mod den risiko, som chronic wasting disease hos hjortedyr i Canada og USA frembyder.
            
         
               (3)
            
            
               Da Canada og USA ikke er opført på listen over tredjelande, der er godkendt til eksport af vildtlevende drøvtyggere til Fællesskabet som fastsat i Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød (2), er eksport af levende hjortedyr fra disse lande til Fællesskabet allerede udelukket.
            
         
               (4)
            
            
               Det er i Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (3) fastsat, at sæd, æg og embryoner af visse specifikt anførte dyrearter kan indføres til Fællesskabet. Hjortearter er ikke omfattet af direktivet. Derfor er import til Fællesskabet af sæd, æg og embryoner fra hjortedyr allerede udelukket.
            
         
               (5)
            
            
               Der bør træffes foranstaltninger til at minimere den risiko, som import af fersk kød, kødprodukter og tilberedt kød fremstillet af opdrættede og vildtlevende hjortedyr kan udgøre for folke- og dyresundheden.
            
         
               (6)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (7)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag XI til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. august 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1. Senest ændret ved Kommissionens forordning (EF) nr. 876/2004 (EUT L 162 af 30.4.2004, s. 52).
   
      (2)  EFT L 146 af 14.6.1979, s. 15. Senest ændret ved Kommissionens beslutning 2004/554/EF (EUT L 248 af 9.7.2004, s. 1).
   
      (3)  EFT L 268 af 14.9.1992, s. 54. Senest ændret ved direktiv 2004/68/EF (EUT L 139 af 30.4.2004, s. 320).
   
      BILAG
      I bilag XI, del D, indsættes som punkt 4:
      
         
                     »4.
                  
                  
                     
                                 a)
                              
                              
                                 Når kød af opdrættet vildt som defineret i Rådets direktiv 91/495/EØF (1), tilberedt kød som defineret i Rådets direktiv 94/65/EF (2) og kødprodukter som defineret i Rådets direktiv 77/99/EØF (3) fremstillet af kød af opdrættet hjortevildt importeres til Fællesskabet fra Canada eller USA, skal sundhedscertifikaterne være ledsaget af en erklæring underskrevet af den kompetente myndighed i producentlandet og affattet således:
                                 »Dette produkt indeholder eller er udelukkende fremstillet af kød, dog ikke slagteaffald og rygmarv, af hjortedyr, der med et negativt resultat er undersøgt for chronic wasting disease efter en histopatologisk eller immunhistokemisk metode eller en anden diagnosemetode, der er anerkendt af den kompetente myndighed, og produktet er heller ikke fremstillet af dyr fra en besætning, hvor der er bekræftet eller officiel mistanke om chronic wasting disease.«
                              
                           
                                 b)
                              
                              
                                 Når kød af vildt som defineret i Rådets direktiv 92/45/EØF (4), tilberedt kød som defineret i Rådets direktiv 94/65/EF og kødprodukter som defineret i Rådets direktiv 77/99/EØF fremstillet af vildtlevende hjortedyr importeres til Fællesskabet fra Canada eller USA, skal sundhedscertifikatet være ledsaget af en erklæring underskrevet af den kompetente myndighed i producentlandet og affattet således:
                                 »Dette produkt indeholder eller er udelukkende fremstillet af kød, dog ikke slagteaffald og rygmarv, af hjortedyr, der med et negativt resultat er undersøgt for chronic wasting disease efter en histopatologisk eller immunhistokemisk metode eller en anden diagnosemetode, der er anerkendt af den kompetente myndighed, og produktet er heller ikke fremstillet af dyr fra en region, hvor der i de seneste tre år er bekræftet forekomst af chronic wasting disease, eller hvor der er officiel mistanke om forekomst af chronic wasting disease.««
                           
               
      
         (1)  EFT L 268 af 24.9.1991, s. 41.
      
         (2)  EFT L 368 af 31.12.1994, s. 10.
      
         (3)  EFT L 26 af 31.1.1977, s. 85.
      
         (4)  EFT L 268 af 14.9.1992, s. 35.